**Pijus Širvys**| Asmeniniai duomenys |
| --- |
| Gimimo data | 1998 m. balandžio 1 d. (26 metai) |
| Gimimo vieta | Kaunas, Lietuva |
| Ūgis | 183 cm |
| Klubai |
| Dabar žaidžia | NK Maribor  (sutartis iki 2026 m.) |
| **Numeris** | 5 |
| **Pozicija** | gynėjas |
| Profesionalūs klubai\* |
| 2016–20202021–20232024– | FK Kauno ŽalgirisFK PanevėžysNK Maribor | 65 00(8)93 0(12)08 00(0) |
| Nacionalinė komanda\*\* |
| 2016  2018–2020  2022– | Lietuva U19 Lietuva U21  Lietuva Lietuva | 06 0(0)08 0(0)14 0(3) |
| \* Skaičiuojama tik pasirodymai ir įvarčiai vietinėje lygoje Duomenys 2024 m. balandžio 6 d..
\*\* Nacionalinės komandos pasirodymų irįvarčių duomenys 2024 m. kovo 27 d.. |

**Pijus Širvys** (g. 1998 m. balandžio 1 d.) – Lietuvos futbolininkas, gynėjas.

Klubinė karjera
---------------

### FK Kauno Žalgiris

Profesionalo karjerą pradėjo „Kauno Žalgiryje". Klubui atstovavo nuo 2016 m.

2019 m. A lygoje sužaidė 19 rungtynių ir pasižymėjo 5 įvarčiais, bei atliko du rezultatyvius perdavimus.

2020 m. sausio mėn. pranešta, kad su futbolininku buvo pratęsta sutartis. 2020 m. A lygoje sužaidė vienuolika susitikimų iš dvidešimties. (Dėl pandemijos sezonas buvo trumpesnis.) Po 2020 m. sezono pranešta, kad žaidėjas palieka klubą.

### FK Panevėžys

2020 m. gruodžio viduryje pasirašė dvejų metų sutartį su FK Panevėžys klubu.

#### 2021 m.

Atstovaudamas Panevėžio klubui A lygoje debiutavo 2021 m. kovo 7 d. pirmojo turo rungtynėse prieš Marijampolės „Sūduvą", kuriose FK Panevėžys šventė pergalę rezultatu 1:0. Širvys sužaidė visas 90 minučių.

2021 m. balandžio 17 d. rungtynėse (8 turas) prieš Kėdainių „Nevėžį" pelnė du įvarčius ir svariai prisidėjo prie panevėžiečių pergalės rezultatu 4:2.

LFF taurės 2021 m. turnyre aštuntfinalio rungtynėse prieš Kauno Žalgirį, kurios įvyko 2021 m. birželio 16 d. įmušė baudinį baudinių serijoje ir svarbiai prisidėjo, kad FK Panevėžys patektų į kitą etapą.

2021 m. liepos 1 d. rungtynėse prieš DFK Dainava pelnė lemimą įvartį prieš pat finalinį švilpuką. Tuo metu rezultatas buvo lygus 1:1. Nors likę mažumoje, tačiau panevėžiečiai sugebėjo iškovoti pergalę rezultatu 2:1. Žaidėjas buvo išrinktas į simbolinę XXI (21) turo rinktinę.

2021 m. rugpjūčio 18 d. LFF taurės turnyro ketvirtfinalio rungtynėse prieš „Džiugo" klubą pasižymėjo pelnydamas įvartį 59 min. ir rezultatas tapo 2:1 panevėžiečių naudai. Galutinis rezultatas 3:1 ir panevėžiečiai žengė į pusfinalį.

#### 2022 m.

2022 m. rugpjūčio 13 d. rungtynėse prieš FA Šiauliai pasirodė po keitimo 62 minutę, o 90 min. išlygino rezultatą (1:1). Panevėžiečiai nesugebėjo išlaikyti rezultato ir pralaimėjo rezultatu 1:2. Tai buvo vienintelis Širvio įvartis 2022 m. A lygoje.

#### 2023 m.

2023 m. sausio mėn. tapo žinoma, kad pratęsta sutartis su „Panevėžio" klubu.

2023 m. birželio 30 d. pelnė įvartį A lygos rungtynėse prieš FK Riteriai (36 minutę). Vos prasidėjus antram kėliniui gavo geltoną kortelę, netrukus gavo antrą geltoną, virtusią raudona. Žaidėjas buvo pašalintas iš aikštės. Nepaisant to, kad panevėžiečiai beveik visą kėlinį žaidė mažumoje, sugebėjo išsaugoti minimalią persvarą ir nugalėjo varžovus rezultatu 1:0.

2024 m. sausio 3 d. tapo žinoma, kas futbolininkas palieka klubą.

### Maribor

#### Nuo 2024 m.

2024 m. sausio 3 d. „Mariboro" klubas (Slovėnija) pranešė, kad pasirašyta ilgalaikė sutartis, galiosanti iki 2026 m.

2024 m. vasario 11 d. debiutavo rungtynėse prieš Aluminij. „Mariboro" klubas sutriuškino varžovus rezultatu 7-0. Pijus Širvys žaidė nugalėtojų gretose nuo rungtynių pradžios.

Statistika
----------

| Sezonas | Klubas | Rungtynės | Įvarčiai |
| --- | --- | --- | --- |
| **2016** | **FK Kauno Žalgiris** | 2 | 1 |
| **2017** | **FK Kauno Žalgiris** | 8 | 0 |
| **2018** | **FK Kauno Žalgiris** | 25 | 2 |
| **2019** | **FK Kauno Žalgiris** | 19 | 5 |
| **2020** | **FK Kauno Žalgiris** | 11 | 0 |
|  |  |
| **2021** | **FK Panevėžys** | 27 | 4 |
| **2022** | **FK Panevėžys** | 32 | 1 |
| **2023** | **FK Panevėžys** | 34 | 7 |

Rinktinės
---------

Atstovavo įvairaus amžiaus jaunimo rinktinėms.

### Įvarčiai

* 2023 m. spalio 14 d. pasižymėjo pelnydamas du įvarčius rungtynėse prieš bulgarus ir svariai prisidėjo prie Lietuvos rinktinės pergalės rezultatu 2:0.

| # | Data | Vieta | Varžovas | Įvartis | Rezultatas | Varžybos |
| --- | --- | --- | --- | --- | --- | --- |
| 1. | 2023 m. spalio 14 d. | Sofija | Bulgarija Bulgarija | 1–0 | 1–0  | 2024 m. Europos futbolo čempionato atranka |
| 2. | 2023 m. spalio 14 d. | Sofija | Bulgarija Bulgarija | 2–0 | 2–0  | 2024 m. Europos futbolo čempionato atranka |
| 3. | 2023 m. spalio 17 d. | Kaunas | Vengrija Vengrija | 2–0 | 2–2  | 2024 m. Europos futbolo čempionato atranka |
|

Pasiekimai
----------

su Lietuvos U-21 rinktine
* U-21 Baltijos taurės laimėtojas (2018 m.)

su FK Panevėžys
* **A lygos čempionas**: 2023 m.
* LFF taurės finalininkas: 2021 m.
* LFF Supertaurės laimėtojas: 2021 m.
* A lygos trečioji vieta: 2022 m.

Asmeniniai įvertinimai
* Išrinktas į simbolinę 2023 m. A lygos žaidėjų rinktinę.
* Geriausias 2023 m. A lygos futbolininkas.

Šaltiniai
---------

1. ↑  General Information about the player Pijus Širvys
2. ↑
3. ↑  alyga.lt Klubą paliko du gynėjai
4. ↑
5. ↑
6. ↑
7. ↑  sportas.lt: LFF taurės rungtynės
8. ↑  LF: Panevėžys v. Kauno Žalgiris
9. ↑  futbolas.lt naujienos: panevėžiečiai nugalėjo mažumoje
10. ↑
11. ↑
12. ↑  (Ataskaita: Džiugas 1:3 Panevėžys)
13. ↑  (sportas.lt: Džiugas 1:3 Panevėžys)
14. ↑
15. ↑
16. ↑
17. ↑
18. ↑  FK Panevėžys oficiali svetainė pristato
19. ↑  sportas.lt naujienos: Širvys paliko Panevėžį
20. ↑  Maribor klubo naujienos: Širvys keliasi į Slovėniją
21. ↑  sportas.lt naujienos: Širvys keliasi į Slovėniją
22. ↑  Maribor 7-0 Aluminij 7-0 (pagal Soccerway)
23. ↑  sportas.lt naujienos: apie rungtynes prieš Bulgariją
24. ↑  2023 m. simbolinė A lygos žaidėjų rinktinė
25. ↑  sportas.lt naujienos: 2023 m. sezono geriausieji

Nuorodos
--------

* alyga.lt svetainė
* SOCCCERWAY
* Transfermarkt
* lietuvosfutbolas.lt
* Globalsportsarchive